ALEGERI SUA. Avantajele României în timpul administrației Biden.
Biden va avea o deschidere mai mare către alte economii, inclusiv cea românească. Joe Biden a promis investiții majore în energie durabilă. 2.000 miliarde dolari – plan de investiţii în infrastructura din Statele Unite.
Cu Joe Biden la Casa Albă, economia mondială s-ar putea schimba în bine. Trump a impus o politică ce a izolat Statele Unite. Cum administrația Biden este orientată spre deschidere, efectul de domino va aduce și României o îmbunătățire la capitolele deficitare, educație și infrastructură.Sau cel puțin la asta se așteaptă Mircea Coșea, profesor la Academia de Studii Economice București.Mircea Coșea, economist: "Viziunea lui Biden e mai globalistă, nu atât de protecționistă ca a lui Trump, e mai bine pentru România. Asta înseamnă și o schimbare a concepției politicii economice românești. România are o politică apatică, timidă, rezervată. Trebuie să existe ceva mai direct, în interesul economic al României.".